rlitschk/wikidir huggingface dataset:
Franzenborg is en Oort in de Gemeen Cuxhoben in’n Landkreis Cuxhoben, Neddersassen. Franzenborg liggt an’n Rand von de Cuxhobener Küstenheid na de Masch hen. De Naveröörd sünd dat Westerenn von de Worth in’n Oosten, Godendörp in’n Süden, Ox in’n Süüdwesten un Olenwoold in’n Noordwesten. Mit Godendörp un Olenwoold is Franzenborg vondaag tohoopwussen. 1590 hett de Loonborgsche Hertog Franz II. en Borg boon laten, de denn na em Franzenborg heten hett. De Borg stünn op Hadler Rebeed an de Grenz na Wusten. De Borg weer mit Gravens en Veerkant von 100×100 m, de Borganlaag sülvs ahn Graven so bi 60×60 m groot. De Borg hett aver bloots bet 1644 stahn, as Hertog August de Borg hett afrieten laten. To de Borg hett en Vörwark höört, dat 357 Hektar groot weer. Dit Vörwark hett as Domään noch bet 1949 bestahn. In’n Eersten Weltkrieg sünd 16 Soldaten ut Franzenborg fullen oder vermisst, un in’n Tweten 77. In de Franzosentied von 1810 bet 1814 hett de Oort to de Mairie Worth in’n Kanton Ritzbüttel höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Franzenborg hett fröher to dat egenstännige
Klara Iwanowna Gussewa (russ.: Клара Ивановна Гусева, boren Нестерова/Nesterowa; * 8. März 1937 in Pitschersk, Oblast Tambow; † 12. Mai 2019 in Moskau) weer en russisch Iesflinklöperin. Se weer bi de Olympisch Spelen de eerste Goldmedaillenwinnerin in’ Iesflinkloop över 1000 Meter. Se wunn de bi de Olympisch Winterspelen 1960 in Squaw Valley vör Helga Haase un Tamara Rylova. Över 1500 Meter keem se denn noch up den 4. Platz. Bi de Weltmeesterschapen 1961 keem se över 1000 Meter up den darten Platz, un bi de Olympisch Speelen 1964 keem se över 3000 Meter noch mal up den 4. Platz. An'n 12 Mai 2019 is se, as se över en Straat loopen wull, van en Auto anfohren wurrn un an de Besehren storven. Indrag bi Sportsreference.com Statistiken bi Speedskatingnews
Wisława Szymborska, Maria Wisława Anna Szymborska (* 2. Juli 1923 in Bnin, hüüd en Deel vun Kórnik, bi Posen; † 1. Februar 2012 in Krakau) weer en poolsch Lyrikerin. 1996 kreeg se den Nobelpries för Literatur. Wisława Szymborska hett vun 1931 an bit to hör Dood in Krakau leevt, wo se 1941 hör Abitur makt hett. Se hett van 1945 bit 1948 poolsch Literatur un Soziologie an de Jagiellonen-Universität studeert, dat Studium aber nich afslooten. 1948 hett se Adam Włodek heiraadt, vun de se sück 1954 aber weer scheeden leet. Later hett se denn den Schriever un Dichter Kornel Filipowicz heiraadt, de 1990 storven is. Bit 1966 weer Szymborska Liddmaat vun de Poolsch Vereenigt Arbeiterpartei (PVAP). Later hett se Afstand vun den Sozialismus. In de 1980er Johren hett se in den oppositschonellen Ünnergrund vun de Solidarność inbrocht un an de poolsch Samizdat-Publikatschoon Arka un de in Paris rutkommen Exiltietschrift Kultura mitwarkt. Van 1953 bit 1981 weer se Mitarbeiterin vun de Krakauer Literaturtietschrift Życie Literackie, in de de Reeg vun hör Essays Lektury nadobowiązkowe (Fakultative Lektüre) rutkommen dee, de later mehrfack in Bookform rutgeven wurr. Szymborska hett in' März 1945 hör eerst Gedicht mit den Titel Szukam słowa (Ick söök Wöör)
Dat Wrackmuseum is en Museum in Stickenbüttel, dat in’n Juni 1980 apenmaakt hett. Dat Wrackmuseum wiest Stücken von Scheep, de in de Düütsche Bucht, Eems, Werser un Elv ünnergahn sünd. Dat sünd alltohoop so bi 1.500 Stücken op 1800 m². Anfungen hett dat Museum mit de Privatsammlung von Peter Baltes. 1978 hett he sien Sammlung dat eerste Maal in Cuxhoben utstellt. De Raad von de Stadt hett em denn den Opdrag geven, en Museum optoboon. Ünnerbröcht is dit Museum in de ole Dörpschool von Stickenbüttel. Strandingsmuseet Thorsminde Dat Wrackmuseum op www.cuxhaven.de (hoochdüütsch) Koordinaten:53° 52′ N, 8° 39′ O
De Düütsche Bucht is en Bucht von de Noordsee. De faste Wall von de Düütsche Bucht höört to de Länner Däänmark, Düütschland un de Nedderlannen. Dat is en siede Bucht, de op’n europääschen Kontinentalschelf liggt. Vör allen de Rebeden in’n Süden hebbt starke Tieden un billt de Waddensee. In de Waddensee gifft dat mit de Oostfreeschen un Noordfreeschen Eilannen en Reeg Eilannen, de von de See formt sünd. De eenzige Insel in de hoge See is Helgoland. Na Noorden to gellt de Doggerbank as Enn von de Bucht. De deepsten Steden sünd 56 m deep. De wichtigsten Strööm, de in de Düütsche Bucht münnt, sünd de Eider, de Elv, de Werser un de Eems. De Süden von de Düütsche Bucht, von’n Engelschen Kanaal langs de Küst na de Elv un’n Hambörger Haven is en wichtige internatschonale Schipperee­straat. Koordinaten:54° 27′ N, 7° 13′ O
Dat Landgericht Stood is en Gericht von de Ordentliche Gerichtsborkeit, dat in Stood an’n Wilhadi-Karkhoff 1 sitt. Dat is een von de ölven Landgerichten in Neddersassen. To’n Gerichtsbezirk höört dat Rebeed twüschen Elv un Werser. Ünner dat Landgericht Stood staht de Amtsgerichten Bremervöör, Buxthu, Cuxhoben, Langen, Oterndörp, Stood, Töst un Zeven. Över dat Gericht staht dat Oberlandsgericht Celle un de Bundsgerichtshoff in Karlsruhe. Präsidentin von dat Gericht is Ingrid Stelling. Dat Gericht hett 98 Mitarbeiders, von de 32 Richters sünd. Dat gifft twölv Straaf- un teihn Zivilkamern, von de een Kamer för Hannelssaken tostännig is. Dat Landgericht Stood is to’n 1. Oktober 1879 ut dat Obergericht Stood billt worrn. To de Tied hebbt dor de ölven Amtsgerichten Bremervöör, Buxthu, Freeborg, Horborg, Jörk, Neehuus, Oosten, Oterndörp, Stood, Töst un Zeven tohöört. To’n 1. April 1937 mit dat Groot-Hamborg-Gesett hett dat Landgericht Stood dat Amtsgericht Horborg (dat toletzt Horborg-Willemsborg heten hett) an den Bezirk von dat Landgericht Hamborg afgeven. Dat Landgericht Stood hett denn aver ok dat Amtsgericht Cuxhoben von dat Landgericht Hamborg un dat Amtsgericht Dorum von dat Landgericht Veern tokregen. 1948 is dat Amtsgericht Langen nee grünnt worrn, nadem de Amtsgerichten Leh un Geestmünn Deel von dat Amtsgericht Wersermünn worrn
Stefan Pauer (* 23. November 1922 im Piestingtal; † 4. Dezember 2011) weer neben Heinrich Roiss un Franz Mandl een vun de dree Eerstbesieger vun den Barg Haramosh (7406 m) in’ Karakorum. All mit 13 Jahren sunn Stefan Pauer alleen up den Tipp vun den Schneebarg. In de 1940er un 1950er Johren is he tallriek Bargen in den Westalpen dörsteegen, so as Mt. Rosa Stockes, Lyskamm, Castor-Pollux to’n Breithorn. Siet 1954 hett he um sein Bargtouren ok filmt un fotografeert. 1955 un 1955 hett he Touren in Afrika ünnernommen un dorbi ok de Kilimanscharo besteegen. 1959 nehm he an de Dhaulagiriexpeditschoon ünner Fritz Moravec deel. 1961 weer he mit de Naturfreunde-Alpinistengilde in’ Kaukasus ünnerwegens. Anner Eerstbestiegen geev dat in’ Cordon de la Chaula in den Anden un up den Aconcagua (meest 7000m), 1966. Doodsmeldung
Anna Johanna Geertruida Maria „Annie“ Borckink (* 17. Oktober 1951 in Eibergen, Gelderlaand) is en ehmalge nedderlannsch Iesflinklöperin. 1976 nehm se all an de Olympisch Winterspelen deel, kunn aber kien Medaille winnen. 1980 bi de Olympisch Winterspelen in Lake Placid wunn se över 1500 Meter vör Ria Visser un Sabine Becker. In dat sülvig Johr wurr se ok Sportlerin vun dat Johr in den Nedderlannen. Annie Borckink in de Datenbank vun Sportsreference.com (engelsch) Statistik bi Speedskatingnews
Godendörp (hoochdüütsch Gudendorf) is en Oort in de Gemeen Cuxhoben in’n Landkreis Cuxhoben, Neddersassen. Godendörp liggt an’n Rand von de Cuxhobener Küstenheid na de Masch hen. Dat Water ut dat Rebeed flütt över’n Landwehrkanaal af. De Naveröörd sünd Franzenborg un Olenwoold in’n Noorden, dat Westerenn von de Worth in’n Oosten, Köstersweg in’n Süüdoosten un Wusterheid un Ox in’n Süüdwesten. Godendörp kummt vör de Tied üm 1800 rüm in de Oorkunnen nich vör. Godendörp hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von dat Amt Ritzbüttel in’n Kreis Land Hadeln worrn. An’n 1. Juli 1968 is de Gemeen Olenwoold mit Franzenborg, Godendörp un Ox tohoopgahn un an’n 1. Juli 1972 sünd Godendörp un Olenwoold denn mit de Gemeenreform in Neddersassen Deel von de Gemeen Cuxhoben worrn. Godendörp is nu Deel von de Oortschop Olenwoold binnen de Gemeen Cuxhoben. Godendörp is evangeelsch-luthersch präägt un höört to dat Kaspel von de Krüüzkark in Olenwoold. För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört. Dat Wapen von Godendörp wiest vörn op roden Grund en sülvern Ankerkrüüz mit langen Steel un achtern op sülvern Grund en Heidsees
Óscar Roberto Panno (* 17. März 1935 in Buenos Aires) is en argentiensch Schachmeester un en vun de spoodrieksten Schachspeler ut Süüdamerika. 1953, mit 18 Johr, wunn Panno de Landsmeesterschap vun Argentinien un de Jöögsweltmeesterschap. Twee Johr later hett he sück för dat Interzonenturnier in Göteborg qualifizeert, bi de he achter David Bronstein un Paul Keres up Platz 3 keem un sück dormit för dat Kandidatenturnier in Amsterdam, een Johr later. qualifizeeren dee. 1955 wurr he doruphen vun den Weltschachbund FIDE to’n Grootmeester ernannt. Bi dat Kandidatenturnier in Amsterdam 1956 keem he up Platz 9. Panno, de en börgerlichen Berop nahgung un nie nich Schachprofi wurr, hett noch veermal de Deelnahm an en Interzonenturnier schafft: 1958, 1970, 1973 un 1976, aber so good as 1955 hett he nich weer afsneeden. Spood harr he ok bi anner Turniere: 1958 wunn he in Bogotá vör William Lombardy un Miguel Najdorf. 1971 wunn he tosommen mit Ljubomir Ljubojević in Palma de Mallorca. Panno weer mehrfak Liddmaat vun de argentiensch Utwahl bei de Schacholympiaden. He speel van 1954 in Amsterdam bi zu Schacholympiade 1992 in Manila insgesamt elfmal för Argentinien. Mit de Mannschap hett he 1954 en Sülvermedaille un 1958 un 1962 twee Bronzemedaillen.
Makedonien, ok Mazedonien, (up Greeksch: Μακεδονία, Makedonía), hen un wenn ok Ägäis-Makedonien oder Süüd-Mazedonien (Up Bulgaarsch: Егейска Македония или Южна Македония, Egeyska Makedoniya ili Juzhna Makedoniya) is en Region in den Norden vun Grekenland. Dor hannelt sik dat um de Deele vun de ganze Region Makedonien bi, de hüdigendags in Grekenland liggen doot. De annern Deele höört vundagen to dat sülvstännige Noordmakedonien. En lüttjeren Deel vun Makedonien is vundagen ok Deel vun Bulgarien, noch lüttjere Stücke vun de Region höört to Albanien un Serbien. De greeksche Region Makedonien besteiht ut Westmakedonien un Zentralmakedonien mit ehre ganzen Bezirke, un dor to noch ut de dree westlichen Bezirke vun de Oostmakedonien un Thrakien. Tolest höört dor ok noch de autonome Mönksrepubliek Athos to. De gröttste Stadt vun de greeksche Region Makedonien is Thessaloniki. Se is ok Makedonien sien weertschopplich un kulturell Zentrum. Makedonien is 34.177 km² groot. Dor is dat de gröttste geograafsche Region (gr. geografiko diamerisma γεωγραφικό διαμέρισμα) vun Grekenland mit. In Norden grenz dat an Albanien, Noordmakedonien un Bulgarien. In’n Westen grenzt dat an de greeksche Verwaltungsregion Epirus un in’n Süden an Thessalien. In’n Osten grenz Makedonien an den Nestos-Stroom an dat greeksche Thrakien. In’n Süden vun Makdedonien liggt de
As Loopsport warrt all Sportorden tosamenfaat, bi de dat Utöven vun de natürlichen minschlichen Loopbewegen – tomeist technisch op en sünnere Loopstreck henarbeit – in’n Vördergrund steiht. Ofschoonst dat tallrieke Sportorden gifft, de nich so en grote Gefohr för’t Afnütten vun’n Bewegungsapparat mit sik bringt, is dat Lopen en natürliche Sportoort vun’n Minschen vunwegen sien Evolutschoon. Wettstrieden in’t Lopen geev dat al bi de antiken Olympschen Spelen. In’n modernen Sport is dat Lopen en Deel vun de Lichtathletik, de bi de hüütigen Olympschen Spelen ok mit tallrieke Loopdisziplinen vertreden is. Ok in’n Bredensport gifft dat tallrieke Bahnloopweetstrieden, an de aver tomeist blots Freetietlöpers deelnehmt, de bannig grote Lust dorto hebbt. In de USA beleevt de Loopsport aver siet Mitt vun de 1980er Johren in grote Breed en bannigen Opswung. Dat wiest sik in jümmer mehr un jümmere gröttere Stratenloopwettstrieden. An de gröttsten Loopveranstalten weltwiet – dat sünd de Marathonwettstrieden in New York, Berlin, London, Chicago un Boston – nehmt elk Johr mehrere teihndusend Löpers deel, dormang Freetietlöpers jüst so as Weltrekordlöpers. Loopstrecken bit 400 Meters warrt as Sprintstrecken tohoopfaat. De Fööt warrt dorbi nich heel afrullt, man de Löper stött sik mit de Footballen mit hööchste Snelligkeit af (Vörfootlopen). Gröttste
De Worth is en Oort in de Gemeen Cuxhoben in’n Landkreis Cuxhoben, Neddersassen. Bi de Worth höört ok de lüttjeren Öörd Füürsteed, Köstersweg un Seehusen mit to. De Worth liggt in de Masch von de Elv, so bi fiev Kilometer von’n Stroom af. De Naveröörd sünd Olenbrook in’n Noorden, Süderwisch un Oostergehren in’n Oosten, de Lee in’n Süüdoosten, Füürsteed, Seehusen un Köstersweg in’n Süden, Ox in’n Süüdwesten, Godendörp, Franzenborg un Olenwoold in’n Westen un Groden in’n Noordwesten. De Worth kummt 1298 toeerst in de Oorkunnen vör. De Naam kummt von de Worten, op de de Oort boot is. In’n Eersten Weltkrieg sünd 55 Soldaten ut de Worth fullen oder vermisst un in’n Tweten Weltkrieg 153. De 16 Meter hoge Steffensche Möhl, de 1902 as Eerdhollanner boot worrn is un as Koornmöhl deent hett, harr vör 1993 keen Flögels mehr. 1993 is de Windmöhl denn aver restaureert worrn. Se driggt ok den Naam Betty. De Worth hett fröher to dat egenstännige Land Hadeln tohöört un keem 1852 an dat Amt Oterndörp. 1885 güng de Oort an’n Kreis Hadeln un 1932 an’n Kreis Land Hadeln. 1977 is dat Deel von’n Landkreis Cuxhoben worrn. An’n 1. Juli 1972 is de Worth mit de
De Lombardei-Rundfohrt (ital. offiziell af 2012 „Il Lombardia“, fröher „Giro di Lombardia”) is traditschonell dat letzt groot Radrennen vun de Saison. Dat wurrd to de fiev so nömmt Monumenten vun den Radsport tellt. Dat italieensch Eendagsrennen find normalerwies jedes Johr Midden Oktober statt (Utnahm 2012) un is dormit dat eeenzig „Monument“, dat nich in’ Fröhjohr utdragen wurrd. De Lombardei-Rundfohrt wurr eerstmals 1905 up Anregen vun den italieenschen Radrennfohrer Giovanni Gerbi dörführt, de ok dat eerst Rennen winnen kunn. Siet 1907 wurrd dat Rennen vun dat führen Sportblatt vun Italien, La Gazzetta dello Sport organiseert. Mit Utnahm vun de Johren 1943 un 1944, as dat Rennen wegen den 2. Weltkrieg utfallen dee, wurr dat „Rennen vun de fallen Blööt” jedes Johr dörführt. Fausto Coppi führt de List vun de Rekordsieger mit fiev (veermal dorvan in Folge) Siegen an, folgt vun den veermaligen Winner Alfredo Binda as ok Henri Pélissier, Costante Girardengo, Gaetano Belloni, Gino Bartali, Sean Kelly un Damiano Cunego mit je dree Siegen. Siet 2011 hörrt dat Rennen to de UCI World Tour. Ofschoons de Streckenführen in de Loop vun de Johren tallriek Ännerungen erfohren hett, bild de Upstieg vun Bellagio to de Madonna del Ghisallo bi Magreglio traditschonell en
Judas Ischariot (hebrääsch יהודה איש־קריות Yəhûḏāh ʾÎš-qəriyyôt) kummt in dat Nee Testament as een vun Jesus siene twolf Apostels vor. All veer Evangelienböker vertellt de Saak so, dat he dat mööglich maakt hett, dat Jesus dör siene Fiende in’n Sanhedrin funnen un inspeert weern kunn. Dat passeer in’n Goorn Gethsemaneh. Achterna is Jesus denn an de Römers utlevert wurrn. De hefft em denn an’t Krüüz slahn. Vundeswegen warrt he in de Bibel de nömmt, „de em nahsten verraden dö“ (Mk.3,19) De Naam Judas is de greeksche Form vun den hebrääschen Vornaam Juda. In den Tanach is Juda een vun de twolf Stammvaders vun de twolf Stämm vun Israel. Den sülbigen Naam hett in dat Nee Testament u. a. ok de Apostel Judas Thaddäus un een vun Jesus siene Bröer (Mk.6,3). To den Binaam (nich Tonaam) Ischariot gifft dat twee Theorien. Eenmol warrt annahmen, dat weer as Isch Qerijot (Mann ut Kariot) to verstahn. En Dorp mit düssen Naam hett dat in Judäa geven. Wenn dat stimmt, denn so weer Judas de eenzigst Judäer mank de Jüngers ween. Dat NT vertellt, dat de annern olben all ut Galiläa stammen döen. Man dor steiht nix over in to lesen, dat Judas for
De Grupp Internatschonale Marxisten (GIM), düütsch Afdeel vun de Veerten Internatschonalen, weer en lütte revolutschonär-marxistische (trotzkistische) Organisatschoon in de 1970er un 1980er Johren. Ofschoonst se den Naam na blots de düütsche Deel wesen schall, geev dat de GIM faktisch blots in de Bundsrepubliek Düütschland un in West-Berlin De GIM hett dat Blatt was tun rutgeven un hett (tosamen mit de öösterriekschen Süsterorganisatschoon Grupp Revolutschonäre Marxisten, GRM) dat Blatt Die Internationale wietermaakt, dat siet de 1950er Johren publizeert weer. Dorvun weer ok jemehr Naam afleidt. was tun keem to ünnerscheedliche Tieden jeden Maand (1968 bit Mai 1974), all veerteihn Daag (Mai 1974 bit März 1976; Mai 1979 bit 1986) oder jede Week (März 1976 bit Mai 1979) rut. De Oplaag leeg twüschen 2.200 (1982) un 9.000 (1974) Stück. Blangen vele annere hören to de Redakschoon in’t Johr 1968 Bernhard Achterberg, Günter Amendt, Peter Brandt, Rudi Dutschke un Gaston Salvatore. De GIM is 1969 as apentliche Foortsetten vun’t düütsche Afdeel vun de Veerten Internatschonalen entstahn, de siet de fröhen 1950er Johren keen egenstännig apentlich Dorwesen föhren de, man Entrismus in de SPD bedrieven de. Vörher weer se för en korte Tiet ünner den Naam Internatschonale Kommunisten vun Düütschland optreden. Dat weer de
Spangen is en Oort in de Gemeen Cuxhoben in’n Landkreis Cuxhoben, Neddersassen. De Oort billt binnen Cuxhoben tohoop mit Holt de Oortschop Holt-Spangen. Spangen liggt op de Geest (Noordoostrand von de Cuxhobener Küstenheid) glieks an de Kant na de Masch, de in’n Oosten liggt. De Grenz na Holt billt de Spanger Beek. Na Westen to liggt de Wernerwald. De Naveröörd sünd Sahlenborg in’n Noorden, Westerwisch in’n Noordoosten, Süderwisch in’n Oosten, Holt in’n Süden, Berensch in’n Süüdwesten un Arensch in’n Westen. Spangen kummt 1577 toeerst in de Oorkunnen vör, in en Inkamensregister von Heinrich Stange. Spangen hett sik 1873 mit Holt to een Gemeen tohoopdaan un de Gemeen Holt-Spangen billt. Spangen hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von’n Kreis Land Hadeln worrn. An’n 1. Juli 1972 is Spangen denn Deel von de Gemeen Cuxhoben worrn. Vondaag billt Holt-Spangen binnen de Gemeen Cuxhoben en Oortschop mit en egen Oortsvörstand. Spangen is evangeelsch-luthersch präägt un höört to dat Kaspel Olenwoold. Spangen liggt an de Kreisstraat 3, de von Süüdoosten von Olenwoold un Holt her kummt un in’n Noorden na Sahlenborg löppt. Von de K 3 geiht de K 7 na Berensch in’n Süüdwesten af
Holt (hoochdüütsch Holte) is en Oort in de Gemeen Cuxhoben in’n Landkreis Cuxhoben, Neddersassen. De Oort billt binnen Cuxhoben tohoop mit Spangen de Oortschop Holt-Spangen. Holt liggt op de Geest (Noordoostrand von de Cuxhobener Küstenheid) glieks an de Kant na de Masch, de in’n Oosten liggt. De Grenz na Spangen billt de Spanger Beek. Na Oosten to liggt de Swiens, de as so bi 150×350 m grote Geesttung in de Masch rinlöppt. De Naveröörd sünd Spangen in’n Noorden, Süderwisch in’n Noordoosten, Olenwoold in’n Süüdoosten, Berensch in’n Süüdwesten un Arensch in’n Westen. Holt kummt 1289 toeerst in de Oorkunnen vör. Holt hett sik 1873 mit Spangen to een Gemeen tohoopdaan un de Gemeen Holt-Spangen billt. Holt hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von’n Kreis Land Hadeln worrn. An’n 1. Juli 1972 is Holt denn Deel von de Gemeen Cuxhoben worrn. Vondaag billt Holt-Spangen binnen de Gemeen Cuxhoben en Oortschop mit en egen Oortsvörstand. Holt is evangeelsch-luthersch präägt un höört to dat Kaspel Olenwoold. Holt liggt an de Kreisstraat 3, de von Süüdoosten von Olenwoold her kummt un in’n Noorden na Spangen un Sahlenborg löppt. In Spangen geiht von de K 3 de
Holt-Spangen weer fröher en Gemeen un is vondaag en Oortschop binnen de Gemeen Cuxhoben in’n Landkreis Cuxhoben, Neddersassen. De ole Gemeen sett sik tohoop ut de twee Öörd Holt un Spangen. Holt-Spangen hett sik 1873 billt, as Holt un Spangen sik to een Gemeen tohoopdaan hebbt. De ne’e Gemeen weer tohoop 4,10 km² groot. Holt-Spangen hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von’n Kreis Land Hadeln worrn. An’n 1. Juli 1963 hett sik Holt-Spangen mit Sahlenborg to en Samtgemeen tohoopdaan. An’n 1. Juni 1970 is Holt-Spangen denn tohoop mit Sahlenborg Deel von de Gemeen Cuxhoben worrn. Vondaag billt Holt-Spangen binnen de Gemeen Cuxhoben en Oortschop mit en egen Oortsvörstand. In’n Eersten Weltkrieg sünd twee Soldaten ut de Gemeen Holt-Spangen fullen oder vermisst, un in’n Tweten negen. Dat Wapen wiest op roden Grund en gollen Ekentelg mit twee Bläder un een Ecker. Ünnen, dör en sülvern Wellenbalken aftrennt, en gröön Feld. De Eek un dat rood staht för de Heid un dat Gröön för de Wischen. De Wellenbalken steiht för’n Spanger Beek. Dat Wapen hett Albert de Badrihaye maakt un de Raad von Holt-Spangen hett dat an’n 10. März 1965 annahmen. De Regerungspräsident
Judas (Ιουδας) is de greeksche Form vun den hebrääschen Vornaam Juda (Jehuda / יְהוּדָה) for Jungs un Mannslüde: Lüde mit düssen Naam sünd ut den Tanach, ut de Geschicht vun dat Jodendom, ut de late Antike, ut dat Nee Testament un ut de ole Karkengeschicht bekannt. Judas Makkabäus: Strieder for de Freeheit vun de Joden in dat 2. Johrhunnert v. Chr. Judas Ischariot: een vun Jesus siene 12 Apostels, de em later utlevert hett Judas Thaddäus: en annern vun Jesus siene twolf Apostels. He schall den Judasbreef schreven hebben Judas, Jesus sien Broder, een vun Jesus siene Bröer Judas Thomas, na de syyrsche Tradition de Vornaam vun den Apostel Thomas Judas Barsabbas, Afgesandten up dat Apostelkonzil Judas de Galiläer, Anföhrer in en Upstand gegen Herodes Archelaos um 6. n. Chr Judas (Schriever), hett um 200 n. Chr. en christliche Krönk schreven Judas Cyriacus, Bischop vun Jerusalem (ca. 310-363) Na dat düütsche Naamrecht draff keen Kind in Düütschland düssen Vornaam kriegen. As Grund warrt angeven, dat een sik wegen Judas Ischariot sien Verraat in de Bibel an düssen Naam stöten kann. Man sunnerlich is ok dor up hen to wiesen, dat in de Nazitied düsse Naam as antisemitischen Schimpnaam en sunnerlichen
Westerwisch is en Deel von de Gemeen Cuxhoben in’n Landkreis Cuxhoben, Neddersassen. De Oort billt binnen Cuxhoben tohoop mit Süderwisch de Oortschop Süderwisch-Westerwisch. Westerwisch liggt in de Masch. Na Westen hen slütt sik denn de Geest von de Hoge Lieth an. De Naveröörd sünd Döös in’n Noorden, Cuxhoben/Ritzbüttel in’n Oosten, Süderwisch in’n Süden, Holt un Spangen in’n Süüdwesten, Sahlenborg in’n Westen un Duhnen in’n Noordwesten. De Lapps hebbt Westerwisch tohoop mit dat ganze Amt Ritzbüttel an’n 31. Juli 1394 an Hamborg verköfft. Westerwisch hett sik 1873 mit Süderwisch to een Gemeen tohoopdaan un de Gemeen Süderwisch-Westerwisch billt. An’n 1. März 1935 is Westerwisch Deel von de Gemeen Cuxhoben worrn. Vondaag billt Süderwisch-Westerwisch binnen de Gemeen Cuxhoben en Oortschop mit en egen Oortsvörstand. Westerwisch is evangeelsch-luthersch präägt un höört to dat Kaspel von de Gnadenkark in Süderwisch. Bet 1907 hett Westerwisch to dat Kaspel Olenwoold höört, later denn to de Martinskark in Ritzbüttel un von’n 1. Januar 1962 af an to de Gnadenkark. Westerwisch liggt an de Kreisstraat 2, de in’n Oosten na Cuxhoben rin un an de Bundsstraat 73 löppt. In’n Noordwesten geiht de K 2 na Duhnen un is över de K 3 mit Sahlenborg verbunnen. De nächste Bahnhoff